Kečka (vrch vo Veľkej Fatre)

Kečka () je vrch vo Veľkej Fatre na Slovensku. Leží nad Sklabiňou, približne  juhovýchodne od Martina. 

 Poloha 
Nachádza sa v strednej časti Veľkej Fatry, v geomorfologickom podcelku Lysec. Vrch leží v Žilinskom kraji, v okrese Martin a zasahuje na katastrálne územie obcí Sklabinský Podzámok a Turčianske Jaseno.In: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve. Najbližšími sídlami sú severozápadne situovaný Sklabinský Podzámok, západne leží Turčianske Jaseno, Belá-Dulice a Necpaly.

 Opis 
Kečka sa nachádza v rázsoche, vybiehajúcej západným smerom z Jarabinej () v turčianskej vetve hlavného hrebeňa Veľkej Fatry. Od masívu Jarabinej ju oddeľuje Sedlo pod Kečkou, západne susedí Končitý vrch (). Južné svahy hrebeňa klesajú do Hornojasenskej doliny, ktorou voda z oblasti odteká potokom Vôdky do Belianskeho potoka. Severne leží Kantorská dolina, ktorou tečie Kantorský potok do rieky Váh. Vrcholom prechádza značený turistický chodník a oblasť je súčasťou ochranného pásma Národného parku Veľká Fatra. 

Severným smerom sa nachádza Katova skala (), Kľak () a Vyšná Lipová (), východným Čierňavský vrch (), Šiprúň (), Perušín (), sedlom pod Kečkou oddelená Jarabiná () a Tmavá (), južným Malý Lysec (), Štefanová () a Lysec () a západným Hradište (), Končitý vrch () a Lučenec ().

 Výhľady 
Časť vrcholu pokrýva lesný porast, časť horská lúka, ktorá umožňuje obmedzený rozhľad. Vzhľadom na polohu a nadmorskú výšku však ponúka výhľad len na okolité vrcholy Veľkej Fatry a Malú Fatru.

 Prístup 
 po  modrej turistickej značke:
 od východu z Jarabinej () v hlavnom hrebeni
 od severozápadu zo Sklabine cez rázc. Mažiarky
 od západu z Belej-Dulíc cez rázc. Mažiarky
 po  zelenej značke zo Sklabinského Podzámku cez Sedlo pod Kečkou

 Referencie 

 Pozri aj 
 Veľká Fatra
 Lysec (geomorfologický podcelok)
 Zoznam vrcholov vo Veľkej Fatre

 Iné projekty 


 Externé odkazy 
 Poloha na turistickej mape

Kategória:Tisícovky na Slovensku
Kategória:Vrchy vo Veľkej Fatre
Kategória:Vrchy v okrese Martin
Kategória:Turčianske Jaseno
Kategória:Sklabinský Podzámok